Document ID: 32000R2438

Komission asetus (EY) N:o 2438/2000,
annettu 3 päivänä marraskuuta 2000,
jäsenvaltioiden kalastus- ja vesiviljelyalan tuottajajärjestöille myöntämien tukien laskemista koskevista yksityiskohtaisista säännöistä annetun asetuksen (EY) N:o 908/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1) ja erityisesti sen 15 artiklan 4 kohdan,
sekä katsoo seuraavaa:
(1) Jäsenvaltioiden kalastus- ja vesiviljelyalan tuottajajärjestöille myöntämien tukien laskemista koskevista yksityiskohtaisista säännöistä 2 päivänä toukokuuta 2000 annetussa komission asetuksessa (EY) N:o 908/2000(2) ja erityisesti sen 6 artiklassa vahvistetaan järjestelyt, joita sovelletaan siirryttäessä 31 päivään joulukuuta 1999 asti voimassa olleista säännöksistä 1 päivästä tammikuuta 2000 alkaen voimassa oleviin säännöksiin.
(2) Asetuksen (EY) N:o 908/2000 6 artiklan kolmannen alakohdan säännökset eivät ole rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(3) 30 artiklan 2 kohdan mukaisia. Tämän vuoksi on syytä oikaista tilanne muuttamalla asetus (EY) N:o 908/2000.
(3) Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 908/2000 6 artiklan kolmas alakohta seuraavasti:"Sellaisten tukien osalta, joiden myöntämisestä jäsenvaltiot ovat tehneet päätöksen 1 päivän tammikuuta 2000 jälkeen asetuksen (ETY) N:o 3759/92 7 ja 7b artiklan perusteella, maksaminen tapahtuu osana rakennerahastojen ohjelmatyötä kyseisessä jäsenvaltiossa kaudella 2000-2006."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 2000.

Labels: 19
5
6